ठंडे बस्ते में गई शहर के विकास की योजना
भास्कर संवाददाता| नरसिंहगढ़
शहर के सुनियोजित और व्यवस्थित विकास के लिए बनाया गया सिटी डेवलपमेंट प्लान (सीडीपी) पूरी तरह ठप है। केंद्र की इस योजना पर नगरपालिका में वर्ष 2010 में काम शुरू हुआ था। इसके लिए केंद्रीय सर्वे दल ने श्रृंखला बद्ध तरीके से बैठकें कर शहर के विकास के लिए नागरिकों की राय ली थी। इसके बाद विकास का पूरा एक मसौदा तैयार कर केंद्रीय शहरी विकास मंत्रालय को भेजा गया था, लेकिन उसके बाद से इस मामले में कोई प्रगति नहीं हुई। बता दें कि प्रस्तावित योजना में नगर की अधोसंरचना और पर्यटन के विकास के साथ ठोस अपशिष्ट प्रबंधन, रोजगार के मौके बढ़ाने और पर्यावरण संरक्षण जैसे बिंदुओं पर भी काम किया जाना था। इसे आने वाले 50 सालों में संभावित जनसंख्या बढ़ोतरी से पैदा होने वाली जरूरतों की पूर्ति और सुविधा बढ़ाने के उद्देश्य से बनाए जाने की योजना थी।
क्या फायदा होता
अगर योजना के मुताबिक काम होता तो शहर के विकास के साथ स्थानीय संसाधनों के आधार पर रोजगार में भी बढ़ोतरी होती।
शहर की आबादी- 42 हजार
स्थानीय स्तर पर रोजगार के मौके बढ़ाना
यह भी जानें- शहर को सन 1681 में महाराज परशुराम ने बसाया था। उसके बाद स्थानीय उमठ-परमार राजवंश ने समय-समय पर इसे व्यवस्थित तरीके से विकसित किया। यह सिलसिला सन 1940 के दशक तक चला। लेकिन देश की आजादी के बाद से अब तक शहर के विकास के लिए पिछले 68 सालों में एक बार भी बडी़ और सुव्यवस्थित योजना नहीं बनाई गई। यानी शहर का इंफ्रास्ट्रक्चर अब तक 6 दशक पुराना ही है। जबकि इस दौरान शहर की आबादी बढ़कर 4 गुनी हो गई है।
प्रस्तावित योजना की खास बातें
शहर से सटे ग्रामीण इलाकों तक इसकी नगरीय सीमा का विस्तार।
बडा़ महादेव, किला, जलमंदिर, काकशिला, हिंगलाज माता, गऊ घाटी आदि दर्शनीय स्थलों को अंतर्राष्ट्रीय पर्यटन सुविधाओं से लैस करना।
करीब 40 हजार साल पुराने शैलचित्रों को संरक्षित कर पर्यटन-रोजगार को बढावा देना। शहर से रोज निकलने वाले कचरे को रिसाइकिल करने के लिए प्रोजेक्ट शुरू करना।
शहर के विकास के लिए काम किया जा रहा है
सीडीपी के प्रस्तावित बिंदुओं में से ज्यादातर पर एक-एक कर काम किया जा रहा है। इनमें मुख्यमंत्री अधोसंरचना योजना के अलावा सौंदर्यीकरण, सड़कों को बनाने जैसे काम शामिल हैं। सीडीपी केंद्र की योजना थी। उस विषय में आगे भी जैसे निर्देश मिलेंगे, काम किया जाएगा। एनके चौधरी, सीएमओ नपा परिषद कार्यालय नरसिंहगढ़।
पिछले 68 सालों में शहर के सुव्यवस्थित विकास की योजना नहीं बनाई गई है।
hin_Deva san_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva